Ovaj hotel je prvobitno napravljen kao privatno odmaralište za jednu italijansku vojvotkinju. Nalazi se na jednoj od najlepših plaža na karipskoj obali u Meksiku, i ima 29 soba i prostire se na više od 200 000 kvadratnih metara, a okružen je majanskom džunglom.

Ova kuća je pretvorena u hotel 2005-e godine, a u 2014-oj je počela nova era za ovo mesto, kada je dobitnik mnogih nagrada za umetničko kolekcionarstvo i preduzetništvo, Kevin Vendl postao vlasnik.

Po preuzeću, Vendl je popravio poslovanje hotela, naglasio njegovu prirodnu lepotu i dodao jedinstvenu koleckiju umetnina i starina. Ovaj hotel koji obiluje šarmom i nasleđem se nalazi na samo 50 minuta od Kankuna i 30 minuta od Tuluma. Centralni deo hotela je glavna kuća oko koje se nalaze 29 apartmana i vila, do kojih se može doći pešačkim stazama.

Escencia hotel ima i dva restorana, novi bar na plaži, dva velika bazena, bar sa sokovima i organski spa. Svaka soba i apartman imaju svoju terasu i prostor za sedenje sa pogledima ili na luksuzno dvorište ili na Karipsko more. Lično odabrana kolekcija umetnina i starina u hotelu je samo jedna od stvari koje hotel Esenciu čine tako jedinstvenim.

Sa Vendlovom željom da preuredi čitav prostor, došla je i kolekcija nameštaja koji je specijalno dizajniran za hotel. U kolekciji se nalaze ručno pleteni tepisi, prekrivači za krevete i stolnjaci, čiji dizajn podseća na srednjovekovnu meksičku i evropsku umetnost. Umetnine proslavljenih španskih i latinoameričkih umetnika krase zidove ovog hotela. Neki od tih umetnika su proslavljeni Pablo Pikaso, Fernando Botero i Eduardo Santier.

Sve sobe su opremljene sa mini barom, Mastro Raphael italijanskom posteljinom, Malin + Goetz pogodnostima za kupatilo i kolekcijom knjiga o umetnosti i dizajnu. U Hotel Esenciji se nalaze dva restorana na otvorenom, roštilj pored bazena i bar sveže ceđenih sokova. Restoran pored bazena, koji se nalazi između dva bazena i plaže nudi jela od sezonskih sastojaka i morskih plodova, dok Restoran u bašti nudi sofisticirane verzije meksičkih tradicionalnih jela.

Xpu-Ha plaža se smatra najlepšom plažom duž 180km Karipske obale. More je ovde mirnije, jer ga štiti Mezoamerički greben, pa je to izvrsno mesto za ronjenje.